ચાબહાર પોર્ટને ભારત, ઈરાન અને અફઘાનિસ્તાન માટે મધ્ય એશિયાના દેશો સાથે કારોબાર માટે વ્યૂહાત્મક રીતે અત્યંત મહત્ત્વપૂર્ણ માનવામાં આવે છે. એવામાં ઈરાન તરફથી આવું નિવેદન ભારતની ચિંતામાં વધારો કરનાર છે. આ પોર્ટ એટલા માટે પણ મહત્ત્વપૂર્ણ છે કે પાકિસ્તાન પોતાના વિસ્તારમાંથી ભારતને પશ્ચિમ અને મધ્ય એશિયા સુધી પહોંચવામાં પ્રતિબંધ મૂકતું રહ્યું છે. આ માટે ભારત, ઈરાન અને અફઘાનિસ્તાને મે-૨૦૧૬માં ચાબહાર પોર્ટના વિકાસ અને સમુદ્રમાં ટ્રાન્ઝિટ અને ટ્રાન્સપોર્ટ કોરિડોર વિકસિત કરવા અંગે કરાર કર્યા હતા.